CELEX: 32014D0417
Language: fi
Date: 2014-06-27 00:00:00
Title: 2014/417/EU: Komission täytäntöönpanopäätös, annettu 27 päivänä kesäkuuta 2014 , afrikkalaiseen sikaruttoon liittyvistä tietyistä väliaikaisista suojatoimenpiteistä Latviassa (tiedoksiannettu numerolla C(2014) 4536)  ETA:n kannalta merkityksellinen teksti

1.7.2014   
            
            
               FI
            
            
               Euroopan unionin virallinen lehti
            
            
               L 192/66
            
         KOMISSION TÄYTÄNTÖÖNPANOPÄÄTÖS,
   annettu 27 päivänä kesäkuuta 2014,
   afrikkalaiseen sikaruttoon liittyvistä tietyistä väliaikaisista suojatoimenpiteistä Latviassa
   
      
         (tiedoksiannettu numerolla C(2014) 4536)
      
   
   (Ainoastaan latviankielinen teksti on todistusvoimainen)
   (ETA:n kannalta merkityksellinen teksti)
   
      (2014/417/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 3 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 3 kohdan,
   sekä katsoo seuraavaa:
   
               (1)
            
            
               Afrikkalainen sikarutto on kotieläiminä pidettäviin ja luonnonvaraisiin sikapopulaatioihin vaikuttava tarttuva virustauti, joka voi merkittävästi heikentää siankasvatuksen kannattavuutta ja aiheuttaa häiriötä unionin sisäisessä kaupassa ja viennissä kolmansiin maihin.
            
         
               (2)
            
            
               Afrikkalaisen sikaruton puhjetessa on olemassa vaara, että taudinaiheuttaja leviää muille sikatiloille ja luonnonvaraisiin sikoihin. Tämän tuloksena se voi levitä yhdestä jäsenvaltiosta toisiin jäsenvaltioihin ja kolmansiin maihin elävien sikojen tai niistä saatavien tuotteiden kaupan välityksellä.
            
         
               (3)
            
            
               Neuvoston direktiivissä 2002/60/EY (3) säädetään vähimmäistoimenpiteistä, joita unionissa on sovellettava afrikkalaisen sikaruton torjumiseksi. Direktiivin 2002/60/EY 9 artiklassa säädetään kyseisen taudin puhjetessa muodostettavista suoja- ja valvontavyöhykkeistä, joilla on sovellettava mainitun direktiivin 10 ja 11 artiklassa säädettyjä toimenpiteitä.
            
         
               (4)
            
            
               Latvia on ilmoittanut komissiolle afrikkalaisen sikaruton nykyisestä tilanteesta alueellaan ja muodostanut direktiivin 2002/60/EY 9 artiklan mukaisesti suoja- ja valvontavyöhykkeet, joilla sovelletaan mainitun direktiivin 10 ja 11 artiklassa tarkoitettuja toimenpiteitä.
            
         
               (5)
            
            
               Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen vahvistaa yhteistyössä asianomaisen jäsenvaltion kanssa unionin luettelo Latviassa sijaitsevista afrikkalaisen sikaruton vuoksi rajoitusten alaisista vyöhykkeistä eli suoja- ja valvontavyöhykkeistä, jäljempänä ’rajoitusvyöhykkeet’.
            
         
               (6)
            
            
               Näin ollen, odotettaessa elintarvikeketjua ja eläinten terveyttä käsittelevän pysyvän komitean seuraavaa kokousta, Latviassa sijaitsevat rajoitusvyöhykkeet olisi lueteltava tämän päätöksen liitteessä ja kyseisen aluejaon kesto olisi vahvistettava.
            
         
               (7)
            
            
               Tätä päätöstä tarkastellaan uudelleen elintarvikeketjua ja eläinten terveyttä käsittelevän pysyvän komitean seuraavassa kokouksessa,
            
         ON HYVÄKSYNYT TÄMÄN PÄÄTÖKSEN:
   1 artikla
   Latvian on varmistettava, että direktiivin 2002/60/EY 9 artiklan mukaisesti muodostetut suoja- ja valvontavyöhykkeet käsittävät vähintään tämän päätöksen liitteessä luetellut alueet.
   2 artikla
   Tätä päätöstä sovelletaan 31 päivään heinäkuuta 2014.
   3 artikla
   Tämä päätös on osoitettu Latvian tasavallalle.
   
      Tehty Brysselissä 27 päivänä kesäkuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).
   
      LIITE
      
                  Vyöhykkeet Latviassa
               
               
                  1 artiklassa tarkoitetut rajoitusvyöhykkeet
               
               
                  Päivämäärä, johon asti voimassa
               
            
                  Suojavyöhyke
               
               
                  Krāslavas novada Robežnieku pagasts, Dagdas novada Asūnes pagasts
               
               
                  31. heinäkuuta 2014
               
            
                  Valvontavyöhyke
               
               
                  Krāslavas novada Indras, Kalniešu, Skaistas pagasti; Dagdas novada Konstantinovas, Dagdas, Svariņu, Bērziņu un Ķepovas pagasti; Dagdas pilsēta
               
               
                  31. heinäkuuta 2014